pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ร่วมทำกิจกรรมจิตอาสาพัฒนาสิ่งแวดล้อมและบำเพ็ญสาธารณประโยชน์ ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 5 ธันวาคม 2562
หัวหน้าผู้ตรวจราชการกระทรวงอุตสาหกรรม ร่วมทํากิจกรรมจิตอาสาพัฒนาสิ่งแวดล้อมและบําเพ็ญสาธารณประโยชน์ ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
หัวหน้าผู้ตรวจราชการกระทรวงอุตสาหกรรม ร่วมทํากิจกรรมจิตอาสาพัฒนาสิ่งแวดล้อมและบําเพ็ญสาธารณประโยชน์ ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (5 ธันวาคม 2562) นายณัฐพล ณัฏฐสมบูรณ์ หัวหน้าผู้ตรวจราชการกระทรวงอุตสาหกรรม พร้อมด้วยนางพงษ์ศิริ วรรณศรี ผู้อํานวยการกองตรวจราชการ ข้าราชการ และเจ้าหน้าที่กระทรวงอุตสาหกรรม ร่วมทํากิจกรรมจิตอาสาพัฒนาสิ่งแวดล้อมและบําเพ็ญสาธารณประโยชน์ ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมภริยา เป็นประธาน และมีคณะรัฐมนตรีพร้อมคู่สมรส ร่วมกิจกรรม ณ ท้องสนามหลวง
รัฐบาลไทย-ข่าวทำเนียบรัฐบาล-นายกฯ แสดงความเสียใจกับครอบครัวและญาติเจ้าหน้าที่ จ.แม่ฮ่องสอน และ จ.เชียงใหม่ เสียชีวิตขณะดับไฟป่า พร้อมเร่งเยียวยาครอบครัวอย่างเต็มที่
วันศุกร์ที่ 3 เมษายน 2563
นายกฯ แสดงความเสียใจกับครอบครัวและญาติเจ้าหน้าที่ จ.แม่ฮ่องสอน และ จ.เชียงใหม่ เสียชีวิตขณะดับไฟป่า พร้อมเร่งเยียวยาครอบครัวอย่างเต็มที่
นายกฯ แสดงความเสียใจกับครอบครัวและญาติเจ้าหน้าที่ จ.แม่ฮ่องสอน และ จ.เชียงใหม่ เสียชีวิตขณะดับไฟป่า พร้อมเร่งเยียวยาครอบครัวอย่างเต็มที่
วันที่ 3 เมษายน 2563 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเสียใจ พร้อมให้กําลังใจ กับครอบครัวและญาตินายนิพนธ์ จาระธรรม ผู้ใหญ่บ้าน และจิตอาสาพระราชทานหมู่ที่ 5 ต.แม่แฝกใหม่ อ.สันทราย จ.เชียงใหม่ และพลทหาร ปิยพันธ์ แสนสุข สังกัดหน่วยเฉพาะกิจกรมทหารราบที่ 17 อ.ปางมะผ้า จ.แม่ฮ่องสอน ที่เสียชีวิตจากการเข้าไปปฏิบัติหน้าที่ดับไฟป่าโดยการช่วยเหลือ นั้น ทางผู้ว่าราชการจังหวัดแม่ฮ่องสอน เชียงใหม่ และหน่วยงานที่เกี่ยวข้องจะเข้าไปดําเนินการช่วยเหลือเยียวยาครอบครัวผู้เสียชีวิตอย่างเต็มที่ เพราะได้สละชีวิตตนเองเพื่อช่วยเหลือผู้อื่น
โฆษกรัฐบาลย้ําว่า การแก้ไขปัญหาไฟป่า นายกรัฐมนตรีย้ําถึงมาตรการการบังคับใช้กฎหมายกับผู้กระทําความผิดอย่างเคร่งครัด และขอความร่วมมือกับประชาชนในพื้นที่ไม่เผา ให้ความร่วมมือกับทุกภาคส่วนในการป้องกันและแก้ไขปัญหาไฟป่าและหมอกควันให้กลับเข้าสู่ภาวะปกติให้โดยเร็วที่สุด
รัฐบาลไทย-ข่าวทำเนียบรัฐบาล-นายวิษณุฯ รองนายกรัฐมนตรี รับมอบเครื่องฟอกอากาศสำหรับกำจัดเชื้อโรค เพื่อนำมาใช้ประโยชน์ในพื้นที่ที่จำเป็นในทำเนียบรัฐบาล
วันพุธที่ 1 กรกฎาคม 2563
นายวิษณุฯ รองนายกรัฐมนตรี รับมอบเครื่องฟอกอากาศสําหรับกําจัดเชื้อโรค เพื่อนํามาใช้ประโยชน์ในพื้นที่ที่จําเป็นในทําเนียบรัฐบาล
นายวิษณุ เครืองาม รองนายกรัฐมนตรี รับมอบเครื่องฟอกอากาศสําหรับกําจัดเชื้อโรค เพื่อนํามาใช้ประโยชน์ในพื้นที่ที่จําเป็นในทําเนียบรัฐบาล
วันนี้ (1 ก.ค. 63) เวลา 11.30 น. ณ ห้องนารี 2 ตึกนารีสโมรสร ทําเนียบรัฐบาล นายสมโภชน์ อาหุนัย ประธานเจ้าหน้าที่บริหาร บริษัท พลังงานบริสุทธิ์ จํากัด (มหาชน) หรือ EA และคณะ เข้าพบ นายวิษณุ เครืองาม รองนายกรัฐมนตรี เพื่อมอบเครื่องกําจัดเชื้อโรคขนาดเล็ก (Size S) เครื่องจํากัดเชื้อโรคขนาดกลาง (Size M) และเครื่องอบฆ่าเชื้อโรค (Sterilize cabinet) กว่า 70 ราย เพื่อนํามาใช้ประโยชน์ในพื้นที่ทําเนียบรัฐบาล
รองนายกรัฐมนตรีกล่าวว่า นายกรัฐมนตรีรู้สึกขอบคุณและชื่นชมภาคเอกชนที่มีการผลิตนวัตกรรมใหม่ ๆ เพื่อร่วมกับรัฐบาลช่วยกันต่อสู้กับการแพร่ระบาดของเชื้อไวรัสโควิด-19 ซึ่งประเทศไทยยังคงจําเป็นและต้องการนวัตกรรมที่ก่อให้เกิดประโยชน์แก่ประชาชนอีกมาก ทั้งนี้ ต้องขอชื่นชมบริษัท พลังงานบริสุทธิ์ จํากัด (มหาชน) ยังมีเทคโนโลยีที่มีความสําคัญต่อภาคเกษตรกรรม และภาคอุตสาหกรรมด้วย
ประธานเจ้าหน้าที่บริหาร บริษัท พลังงานบริสุทธิ์ จํากัด (มหาชน) กล่าวถึงการ “กลุ่มช่วยกัน” มีเป้าหมายเพื่อจัดทําโครงการต่าง ๆ ในการต่อสู้และรับมือกับการแพร่ระบาดของเชื้อไวรัสโควิด-19 อาทิ การรณรงค์ให้ประชาชนดาวน์โหลดแอปพลิเคชัน “หมอชนะ” รวมทั้งยังได้มอบอุปกรณ์กําจัดเชื้อโรคให้โรงพยาบาลทั่วประเทศ และสนับสนุนการใช้เครื่องฟอกอากาศกําจัดเชื้อในโรคในพื้นที่ State Quarantine ต่าง ๆ และพัฒนาไมโครเวฟมาดัดแปลงเป็นเครื่องอบฆ่าเชื้อโรค กรณีผู้ที่ขาดแคลนหน้ากากอนามัยสามารถนํามาฆ่าเชื้อและใช้ซ้ําได้ด้วย
โอกาสนี้ ประธานเจ้าหน้าที่บริหาร บริษัท พลังงานบริสุทธิ์ จํากัด (มหาชน) ยังได้มอบเครื่องฟอกอากาศสําหรับกําจัดเชื้อโรค และเครื่องอบฆ่าเชื้อโรคด้วยความร้อนและ UV ซึ่งเป็นนวัตกรรมดัดแปลงแด่รองนายกรัฐมนตรี เพื่อส่งต่อให้สํานักเลขาธิการนายกรัฐมนตรีนําไปใช้ประโยชน์ในพื้นที่ที่จําเป็น เช่น พื้นที่แถลงข่าว หรือ ห้องทํางานของบุคลากร ด้วย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ความแตกต่างระหว่างการแยกตัว การกักตัว และการเว้นระยะ คืออะไร ??
วันศุกร์ที่ 26 มิถุนายน 2563
ความแตกต่างระหว่างการแยกตัว การกักตัว และการเว้นระยะ คืออะไร ??
ความแตกต่างระหว่างการแยกตัว การกักตัว และการเว้นระยะ คือ ??
Q : ความแตกต่างระหว่างการแยกตัว การกักตัว และการเว้นระยะ คืออะไร ??
A : การกักตัว คือการจํากัดกิจกรรมต่างๆ หรือการแยกผู้ที่ไม่ป่วย แต่อาจมีประวัติสัมผัสใกล้ชิดกับผู้ป่วยโควิด-19 จุดประสงค์คือเพื่อป้องกันการแพร่ระบาดของโรคในห้วงเวลาที่คนเริ่มมีอาการ
การแยกตัว หมายถึงการแยกผู้ป่วยที่มีอาการของโรคโควิด-19 และอาจแพร่เชื้อได้ จึงทําเพื่อป้องการป้องกันการแพร่ระบาดของโรค
การเว้นระยะ คือการอยู่ห่างกันและกัน องค์การอนามัยโลกแนะนําให้เว้นระยะอย่างน้อย 1 เมตรจากผู้อื่น ส่วนนี้เป็นมาตรการทั่วไปที่ทุกคนควรทําถึงแม้ว่าจะสุขภาพร่างกายแข็งแรงดีและไม่มีประวัติสัมผัสโรคโควิด-19 เลยก็ตาม
รัฐบาลไทย-ข่าวทำเนียบรัฐบาล-แนวทางปฏิบัติการชำระภาษีรถเพื่อลดความเสี่ยงจากโควิด-19
วันพฤหัสบดีที่ 28 พฤษภาคม 2563
แนวทางปฏิบัติการชําระภาษีรถเพื่อลดความเสี่ยงจากโควิด-19
มีแนวทางปฏิบัติอย่างไรบ้างนะ
ทําออนไลน์ผ่านเว็บไซต์ https://eservice.dlt.go.th วิธีการดังนี้
รัฐบาลไทย-ข่าวทำเนียบรัฐบาล-คณะเยาวชนและผู้ปกครองในโครงการเยาวชนไทยในเขตมิดเวสต์ของสหรัฐอเมริกาเยือนถิ่นเข้าเยี่ยมคารวะนายกรัฐมนตรี
วันจันทร์ที่ 16 กรกฎาคม 2561
คณะเยาวชนและผู้ปกครองในโครงการเยาวชนไทยในเขตมิดเวสต์ของสหรัฐอเมริกาเยือนถิ่นเข้าเยี่ยมคารวะนายกรัฐมนตรี
คณะเยาวชนและผู้ปกครองในโครงการเยาวชนไทยในเขตมิดเวสต์ของสหรัฐอเมริกาเยือนถิ่นเข้าเยี่ยมคารวะนายกรัฐมนตรี
วันนี้ (11 ก.ค. 61) เวลา 14.30 น. คณะเยาวชนและผู้ปกครองในโครงการเยาวชนไทยในเขตมิดเวสต์ของสหรัฐอเมริกาเยือนถิ่น ครั้งที่ 2 จํานวน 78 คน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีฟ้า ตึกสันติไมตรี ทําเนียบรัฐบาล สรุปสาระสําคัญดังนี้
นายกรัฐมนตรีกล่าวว่าเด็กไทยทุกคนไม่ว่าจะเกิดที่ไหน ก็เป็นเด็กไทย เป็นอนาคตของชาติและเป็นกําลังสําคัญที่จะขับเคลื่อนการพัฒนาประเทศต่อไปในอนาคต ยินดีที่ได้รับทราบว่าวัตถุประสงค์ของโครงการนี้เพื่อเรียนรู้วิถีไทยและมรดกทางวัฒนธรรมของชนชาติไทย สร้างความผูกพันกับแผ่นดินบ้านเกิดเมืองนอน ตลอดจนการเป็นความภาคภูมิใจ เข้าใจในความเป็นไทยและประเทศไทยอย่างถูกต้อง และรักษาความสัมพันธ์นี้ไว้ต่อไป
รัฐบาลให้ความสนใจเรื่องการเรียนรู้ตั้งแต่ปฐมวัยจนถึงระดับอุดมศึกษา และการเรียนรู้ผ่านทุกช่วงวัยที่เป็นการเรียนรู้ตลอดชีวิต ซึ่งสิ่งที่สําคัญอีกประการหนึ่งนอกจากการเรียนในโรงเรียนคือต้องมีคุณธรรม เริ่มจากเด็ก ครอบครัว โรงเรียน และศาสนา ที่มีการเรียนการสอนในการพัฒนาเด็กไปสู่สังคมที่มีศีลธรรม การศึกษาเป็นหัวใจสําคัญในการพัฒนา ซึ่งครอบครัว ครู อาจารย์ จะต้องร่วมมือกันขับเคลื่อนการศึกษา แต่ก็ต้องมีคุณธรรม จริยธรรมด้วย ทั้งนี้นายกรัฐมนตรีเห็นว่าภาษาอังกฤษมีความสําคัญ โดยรัฐบาลมุ่งมั่นที่จะยกระดับมาตรฐานการใช้ภาษาอังกฤษแก่นักเรียนไทย ในขณะเดียวกันก็ขอให้คณะเยาวชนฯ อย่าทิ้งภาษาไทย และขอให้ผู้ปกครองช่วยสอนภาษาไทยแก่เด็กๆ
โอกาสนี้ นายกรัฐมนตรียังได้พูดคุยกับผู้ปกครองเกี่ยวกับการบริหารราชการแผ่นดิน การแก้ไขปัญหาต่างๆ ภายในประเทศในช่วง 4 ปีที่ผ่านมาควบคู่ไปกับการปฏิรูปประเทศ และแผนยุทธศาสตร์ชาติ 20 ปี ซึ่งจะช่วยวางรากฐานในการพัฒนาประเทศไทยต่อไปในอนาคต
สําหรับนโยบายกระทรวงการต่างประเทศเกี่ยวกับเยาวชนนั้น รัฐบาลโดยผ่านทางกระทรวงการต่างประเทศมีนโยบาย “ชุมชนไทยเข้มแข็ง” เพื่อดําเนินการสนับสนุนกิจกรรมของชุมชนไทยในประเทศต่าง ๆ ทั่วโลก ให้เยาวชนไทยในต่างประเทศได้สัมผัสประเทศไทยจากประสบการณ์โดยตรง ได้เห็นความแตกต่างของวิถีชีวิตของคนเมืองและคนต่างจังหวัด นายกรัฐมนตรีหวังให้คณะเยาวชนฯ เรียนรู้เกี่ยวกับประเทศไทยให้มากที่สุด และช่วยกันคิดว่า จะมีส่วนร่วมทําประโยชน์และพัฒนาประเทศไทยได้อย่างไร โดยเฉพาะเพื่อลดช่องว่างความเหลื่อมล้ําภายในสังคม และให้ทุกส่วนของไทยเติบโตไปด้วยกันเพื่อความมั่นคง มั่งคั่ง และยั่งยืนของประเทศ
นายกรัฐมนตรีเชื่อมั่นว่า เยาวชนไทยสามารถเป็นตัวแทนประเทศไทยในการส่งเสริมสัมพันธไมตรีอันดีกับสหรัฐอเมริกาได้เป็นอย่างดี ทั้งการสร้างความเชื่อมั่นทางการเมืองและเศรษฐกิจ การเป็นทูตวัฒนธรรมเผยแพร่ขนบธรรมเนียมประเพณีไทย และถ่ายทอดความรู้และข้อมูลที่ถูกต้องของไทยไปสู่ชาวอเมริกัน พร้อมแสดงความขอบคุณผู้ปกครองที่เห็นความสําคัญของโครงการ และขอให้เยาวชนทุกคนเติบโตเป็นคนดีมีคุณภาพของสังคม ถึงพร้อมด้วยความรู้และคุณธรรม สามารถประสานประโยชน์ทั้งของส่วนร่วมและส่วนตน นําความสุข ความก้าวหน้า และความสําเร็จต่าง ๆ มาสู่ตนเอง ครอบครัว และประเทศชาติ
ในตอนท้ายนายกรัฐมนตรีหวังว่าคณะเยาวชนไทยฯ จะมีโอกาสกลับมาเยี่ยมเยียนเมืองไทย ไม่ว่าจะมาท่องเที่ยว อยู่อาศัย หรือมาทํางาน ประเทศไทยยินดีต้อนรับเสมอ
*******************
รัฐบาลไทย-ข่าวทำเนียบรัฐบาล-รมว.วท. ร่วมงาน ตลาดนัดนวัตกรรม
วันพุธที่ 7 ธันวาคม 2559
รมว.วท. ร่วมงาน ตลาดนัดนวัตกรรม
30 พฤศจิกายน 2559 /  ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เยี่ยมชมงานตลาดนัดนวัตกรรม "InnoMart Grand Sale 2016" เพื่อกระตุ้นความสามารถด้านการตลาด ขยายโอกาสการประชาสัมพันธ์สินค้าของผู้ประกอบการด้านนวัตกรรมให้เข้าถึงกลุ่ม
สําหรับงานนี้ จะจัดแสดงสินค้านวัตกรรมฝีมือคนไทยกว่า 40 บริษัท ทั้งกลุ่มอาหาร สุขภาพ และเครื่องสําอาง พร้อมชมมินิคอนเสิร์ตจากศิลปินชื่อดังมากมายที่จะมาขับร้อง "บทเพลงของพ่อ" ตลอดทั้ง 3 วัน
ทั้งนี้ งานจะจัดขึ้นตั้งแต่ 30 พฤศจิกายน - 2 ธันวาคม 2559 ระหว่างเวลา 9.00 – 17.00 น. ณ อุทยานนวัตกรรม (Innovation Park) สํานักงานนวัตกรรมแห่งชาติ ถนนโยธี
รัฐบาลไทย-ข่าวทำเนียบรัฐบาล-ยธ. รับมอบทุนสนับสนุนกองทุนกำลังใจฯ จากสโมสรพนักงานเอสโซ่
วันพฤหัสบดีที่ 5 ตุลาคม 2560
ยธ. รับมอบทุนสนับสนุนกองทุนกําลังใจฯ จากสโมสรพนักงานเอสโซ่
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานรับมอบเงินสมทบทุนกองทุนกําลังใจในพระดําริพระเจ้าหลานเธอ พระองค์เจ้าพัชรกิติยาภา เพื่อนําไปช่วยเหลือผู้ต้องขังในโครงการกําลังใจฯ
เมื่อวันพุธที่ ๔ ตุลาคม ๒๕๖๐ เวลา ๑๓.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานรับมอบเงินสมทบทุนกองทุนกําลังใจในพระดําริพระเจ้าหลานเธอ
พระองค์เจ้าพัชรกิติยาภา เพื่อนําไปช่วยเหลือผู้ต้องขังในโครงการกําลังใจฯ
จํานวน ๑๐๐,๐๐๐ บาท
จากคุณมัททนา สุตธรรม นายกสโมสรพนักงานเอสโซ่
พร้อมด้วยคุณบุษยา กฤตยารัตน์ ผู้จัดการสโมสรเอสโซ่ และคณะ
โดยมีนางจิรภา สินธุนาวา ผู้อํานวยการสํานักกิจการในพระดําริพระเจ้าหลานเธอ
พระองค์เจ้าพัชรกิติยาภา ร่วมในพิธีรับมอบเงินดังกล่าว
รัฐบาลไทย-ข่าวทำเนียบรัฐบาล-นายกฯ เปิดงานวันต่อต้านคอรัปชันสากล ลั่น รัฐบาลเร่งดำเนินคดี นายหน้าทุจริต
วันเสาร์ที่ 9 ธันวาคม 2560
นายกฯ เปิดงานวันต่อต้านคอรัปชันสากล ลั่น รัฐบาลเร่งดําเนินคดี นายหน้าทุจริต
นรม. นําประกาศเจตนารมณ์วันต่อต้านคอร์รัปชันสากล เผย ปัญหาคอร์รัปชันถูกสะสมมานาน ย้ํา รัฐบาลเดินหน้าปรับปรุงกฎหมาย เร่งรัดดําเนินคดีผู้กระทําผิด สร้างการรับรู้พิษภัยการทุจริต พร้อมปราบปราม คนให้ คนรับ สายนายหน้าเถื่อนให้หมด ลั่น รายเก่าหมด รายใหม่ไม่เกิด
นายจรินทร์ จักกะพาก ปลัดกระทรวงแรงงาน และผู้บริหารระดับสูงของกระทรวงแรงงาน ร่วมเป็นเกียรติในพิธีมอบรางวัลการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ พ.ศ.2559 -2560 (ITA Awards)และรางวัลประกวดคําขวัญ "Zero Tolerance คนไทยไม่ทนต่อการทุจริต" รวมทั้งประกาศเจตนารมณ์ในการต่อต้านการคอร์รัปชัน เนื่องในวันต่อต้านคอร์รัปชันสากล (ประเทศไทย) โดยมี พลเอก ประยุทธ์ จันทร์โอชา นายกรัฐมนตรี เป็นประธาน ณ ห้องแกรนด์ไดมอนด์ บอลรูม ศูนย์การประชุมอิมแพ็ค ฟอรั่ม เมืองทองธานี จังหวัดนนทบุรี โดยนายกรัฐมนตรี กล่าวว่า ปัญหาการทุจริตคอรัปชัน เป็นปัญหาที่ถูกสะสมมายาวนาน ซึ่งไม่ได้มีเฉพาะในประเทศไทยเท่านั้น รัฐบาลได้ตระหนักในเรื่องนี้ โดยดําเนินการทั้งการปรับปรุงกฎหมาย การเร่งรัดการดําเนินคดีเพื่อให้เกิดผลเป็นรูปธรรม นายกรัฐมนตรียังได้เน้นย้ําว่า การแก้ไขปัญหาทุจริตคอรัปชันจะต้องได้รับความร่วมมือจากทุกภาคส่วนในการสร้างการรับรู้ถึงพิษภัยของการทุจริต ซึ่งต้องเริ่มจากตนเอง ครอบครัว สถานศึกษา ชุมชน และสังคมซึ่งรัฐบาลจะผลักดันสร้างภาคีเครือข่ายต่อต้านการทุจริตในทุกพื้นที่ให้เกิดการปฏิบัติในทุกระดับ เพื่อให้รายเก่าหมดไป และรายใหม่ต้องไม่เกิดขึ้น อีกทั้งการแก้ไขปัญหาทุจริตคอรัปชันนั้นต้องดําเนินการกับผู้ที่เกี่ยวข้องตั้งแต่คนให้ คนรับ และกระบวนการสายนายหน้าเถื่อนให้หมดไปอีกด้วย
ทั้งนี้ จากผลที่องค์กรเพื่อความโปร่งใสนานาชาติได้ประกาศค่าคะแนนดัชนีการรับรู้การทุจริต ประจําปี 2559 พบว่า มีจํานวน 126 ประเทศหรือคิดเป็น 2 ใน 3 มีค่าคะแนนต่ํากว่า 50 คะแนนส่วนประเทศไทยได้ 35 คะแนนจากคะแนนเต็ม 100 และได้ลําดับที่ 101 จากทั้งหมด 176 ประเทศ
สําหรับวันต่อต้านคอร์รัปชันสากล ถือกําเนิดขึ้นจากที่ประชุมใหญ่สมัชชาสหประชาชาติ (UN) มีมติเห็นชอบประกาศให้วันที่ 9 ธันวาคมของทุกปีเป็นวันต่อต้านคอร์รัปชันสากล (International Anti - Corruption Day) โดยในปีนี้ รัฐบาลร่วมกับ สํานักงาน ป.ป.ช. สํานักงาน ป.ป.ท. องค์กรต่อต้านคอร์รัปชัน (ประเทศไทย) ร่วมกับภาคีเครือข่ายภาครัฐทุกภาคส่วน สื่อมวลชน และประชาชน ได้กําหนดจัดงานขึ้นทั้งในส่วนกลางและภูมิภาค ภายใต้แนวคิด "Zero Tolerance คนไทยไม่ทนต่อการทุจริต" เพื่อกระตุ้นจิตสํานึกให้สังคมและทุกภาคส่วนไม่ยอมรับและไม่ทนต่อการทุจริต รวมทั้งตระหนักในผลเสียหายร้ายแรงที่เกิดขึ้นจากการทุจริต
---------------------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร - ภาพ/
9 ธันวาคม 2560
รัฐบาลไทย-ข่าวทำเนียบรัฐบาล-รมว.สธ. ห่วงใยผู้บาดเจ็บจากเหตุระเบิดกำชับโรงพยาบาลยะลาดูแลอย่างเต็มที่
วันจันทร์ที่ 22 มกราคม 2561
รมว.สธ. ห่วงใยผู้บาดเจ็บจากเหตุระเบิดกําชับโรงพยาบาลยะลาดูแลอย่างเต็มที่
รัฐมนตรีว่าการกระทรวงสาธารณสุขห่วงใยผู้ได้รับบาดเจ็บจากเหตุระเบิดที่ จ.ยะลา มอบผู้ตรวจราชการกระทรวง ลงพื้นที่กําชับดูแลรักษาผู้บาดเจ็บอย่างเต็มที่ ส่วนใหญ่อาการไม่รุนแรง นอนรักษาตัวที่โรงพยาบาล  7 ราย พร้อมส่งทีมจิตแพทย์ดูแล
เช้าวันนี้ (22 มกราคม 2561) จากเหตุระเบิดที่ตลาดสดพิมลชัย อ.เมือง จ.ยะลา นายแพทย์เจษฎา  โชคดํารงสุข ปลัดกระทรวงสาธารณสุข ให้สัมภาษณ์ว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ห่วงใยผู้ได้รับบาดเจ็บจากเหตุการณ์นี้อย่างมาก และได้สั่งการให้นายแพทย์เจษฎา ฉายคุณรัฐ ผู้ตรวจราชการกระทรวงสาธารณสุข ลงพื้นที่เพื่อบริหารจัดการให้ผู้บาดเจ็บได้รับการดูแลรักษาพยาบาลอย่างเต็มที่ เบื้องต้นได้รับรายงานว่า (เวลา 9.00 น.) มีผู้เสียชีวิต ณ ที่เกิดเหตุ 3 ราย ได้รับบาดเจ็บนําส่งห้องฉุกเฉิน 23 ราย ซึ่งส่วนใหญ่อาการไม่รุนแรง ไม่มีรายใดต้องเข้าห้องผ่าตัดใหญ่ฉุกเฉิน มีอาการปวดหู  หูอื้อ จํานวน 16 ราย ส่งตรวจรักษาเป็นผู้ป่วยนอกกับแพทย์ผู้เชี่ยวชาญหู คอ จมูก และรับนอนรักษาตัวที่โรงพยาบาลเพียง 7 ราย มีบาดแผลถลอก ฟกช้ํา มีสะเก็ดระเบิดฝังบริเวณร่างกาย จะได้ทําความสะอาดตกแต่งบาดแผลต่อไป รวมทั้งได้ส่งทีมนักจิตวิทยาและจิตแพทย์เข้าร่วมดูแลผู้บาดเจ็บ ญาติผู้ได้รับบาดเจ็บและญาติผู้เสียชีวิตแล้ว
ทั้งนี้ โรงพยาบาลยะลาได้ประสานความร่วมมือโรงพยาบาลปัตตานี โรงพยาบาลตํารวจจังหวัดชายแดนใต้โรงพยาบาลศูนย์หาดใหญ่ ศูนย์แพทย์ทหารบก เตรียมพร้อมเพื่อรับสถานการณ์หากมีความรุนแรงเพิ่มเติม
รัฐบาลไทย-ข่าวทำเนียบรัฐบาล-เพียงพกโทรศัพท์มือถือ แล้วอัพโหลดใบขับขี่ผ่านแอปพลิเคชัน DLT QR LICENCE ก็สามารถใช้เป็นใบขับขี่เสมือนจริงได้แล้ว
วันจันทร์ที่ 30 กันยายน 2562
เพียงพกโทรศัพท์มือถือ แล้วอัพโหลดใบขับขี่ผ่านแอปพลิเคชัน DLT QR LICENCE ก็สามารถใช้เป็นใบขับขี่เสมือนจริงได้แล้ว
..
#ไทยคู่ฟ้าเพียงพกโทรศัพท์มือถือ แล้วอัพโหลดใบขับขี่ผ่านแอปพลิเคชัน DLT QR LICENCE ก็สามารถใช้เป็นใบขับขี่เสมือนจริงได้แล้ว หลังจากที่ พ.ร.บ.จราจรทางบก (ฉบับที่ 12) พ.ศ. 2562 ประกาศใช้เมื่อวันที่ 20 ก.ย. ที่ผ่านมา อย่างไรก็ตาม ควรพกใบขับขี่ตัวจริงไว้ด้วยนะครับ กันไว้...ดีกว่าแก้
รัฐบาลไทย-ข่าวทำเนียบรัฐบาล-รมว.พม. ลงพื้นที่ช่วยเหลือหญิงคนพิการตัวอย่างสู้ชีวิต และเด็ก 3 คนพี่น้อง พ่อแม่แยกทางกัน ที่ จ.อุบลราชธานี
วันจันทร์ที่ 15 มิถุนายน 2563
รมว.พม. ลงพื้นที่ช่วยเหลือหญิงคนพิการตัวอย่างสู้ชีวิต และเด็ก 3 คนพี่น้อง พ่อแม่แยกทางกัน ที่ จ.อุบลราชธานี
รมว.พม. ลงพื้นที่ช่วยเหลือหญิงคนพิการตัวอย่างสู้ชีวิต และเด็ก 3 คนพี่น้อง พ่อแม่แยกทางกัน ที่ จ.อุบลราชธานี
วันที่ 13 มิ.ย. 63 เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหาร และหน่วยงานที่เกี่ยวข้อง ลงพื้นที่เยี่ยมให้กําลังใจ พร้อมทั้งให้ความช่วยเหลือด้านที่อยู่อาศัย ด้วยการมอบวัสดุก่อสร้าง เพื่อนําไปใช้ปรับปรุงห้องน้ําสําหรับคนพิการ รวมทั้งมอบเครื่องอุปโภคบริโภคที่จําเป็น ให้กับนางสาวพัชรินทร์ธร วงศ์โสภา อายุ 23 ปี ที่พิการทางการเคลื่อนไหว ณ บ้านหนองช้าง ตําบลหนองขอน อําเภอเมือง จังหวัดอุบลราชธานี จากนั้นได้เดินทางลงพื้นที่บริเวณข้างศาลปกครองจังหวัดอุบลราชธานี เพื่อให้ความช่วยเหลือเด็ก 3 พี่น้อง อายุ 6-10 ปี พ่อแม่แยกทางกัน ต้องอาศัยอยู่กับตา อายุ 64 ปี ซึ่งเป็นเสาหลักของครอบครัว ยายเพิ่งประสบอุบัติเหตุเสียชีวิตทําให้ไม่มีคนดูแลเด็ก และครอบครัวมีฐานะยากจน อาศัยในเพิงพักเก่าทรุดโทรม
นายจุติ กล่าวว่า สําหรับการลงพื้นที่เยี่ยมและให้กําลังใจนางสาวพัชรินทร์ธร วงศ์โสภา หญิงพิการดังกล่าว พบว่าเป็นคนพิการทางการเคลื่อนไหวที่มีศักยภาพ ซึ่งสําเร็จการฝึกอาชีพจากศูนย์พัฒนาศักยภาพและอาชีพคนพิการบ้านศรีวนาไล จังหวัดอุบลราชธานี สังกัดกรมส่งเสริมและพัฒนาคุณภาพชีวิตคนพิการ (พก.) กระทรวง พม. ทําให้สามารถประกอบอาชีพเลี้ยงดูตนเองได้ ซึ่งได้รับการจ้างงานจากบริษัทเอกชนตามกฎหมายการจ้างงานคนพิการมาตรา 35 ปฏิบัติหน้าที่เป็นผู้ประสานสิทธิโดยให้คําปรึกษาและสร้างกําลังใจให้กับคนพิการโดยวันนี้ มีการให้ความช่วยเหลือต่างๆ ทั้งการมอบวัสดุก่อสร้างเพื่อนําไปใช้ในการปรับปรุงห้องน้ําสําหรับคนพิการ เครื่องอุปโภคบริโภคที่จําเป็น และเงินสงเคราะห์และฟื้นฟูสมรรถภาพคนพิการ ทั้งนี้ หญิงพิการดังกล่าวนับเป็นแบบอย่างที่ดีของคนพิการที่สามารถพึ่งพาตนเองได้ และสร้างแรงบันดาลใจให้คนพิการที่ได้รับผลกระทบจากการแพร่ระบาดของโรคโควิด-19 หากคนพิการที่ต้องการเข้ารับการฝึกอาชีพสามารถติดต่อสอบถามได้ที่ โทร. 0 2354 3388 ต่อ 205 และ สํานักงานพัฒนาสังคมและความมั่นคงของมนุษย์จังหวัดทั่วประเทศ
นายจุติ กล่าวเพิ่มเติมว่า สําหรับกรณีเด็ก 3 คนพี่น้อง อายุ 6-10 ปี ในเบื้องต้น ได้รับเด็กเข้าอยู่ในความดูแลของบ้านพักเด็กและครอบครัวจังหวัดอุบลราชธานี เพื่อให้ความดูแลตาม พ.ร.บ. คุ้มครองเด็ก พ.ศ. 2546 โดยวันนี้ ได้มอบถุงยังชีพ อุปกรณ์การเรียน และนมสําหรับเด็ก รวมทั้งเงินสงเคราะห์เด็กในครอบครัวยากจน ซึ่งต่อไปจะร่วมกับหน่วยงานที่เกี่ยวข้องในพื้นที่วางแผนการช่วยเหลือทั้งในระยะสั้นและยาวต่อไป เพื่อพัฒนาคุณภาพชีวิตที่ดีสําหรับเด็กทั้ง 3 คน ทั้งนี้ หากประชาชนพบเห็นผู้ประสบปัญหาทางสังคม สามารถแจ้งมาที่ศูนย์ช่วยเหลือสังคม สายด่วน พม. โทร. 1300 บริการฟรีตลอด 24 ชม. ซึ่งกระทรวง พม. พร้อมให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รอง นรม.พล.อ.ฉัตรชัย ฯ เป็นประธานการประชุมคณะอนุกรรมการการแก้ปัญหาการทำประมงผิดกฎหมาย (IUU)
วันอังคารที่ 17 กรกฎาคม 2561
รอง นรม.พล.อ.ฉัตรชัย ฯ เป็นประธานการประชุมคณะอนุกรรมการการแก้ปัญหาการทําประมงผิดกฎหมาย (IUU)
ที่ประชุมเห็นชอบ โครงการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืน
วันนี้ ( 16 กรกฎาคม 2561) เวลา 13.30 น. ณ ห้องประชุม 302 ตึกบัญชาการ1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานการประชุมคณะอนุกรรมการการแก้ปัญหาการทําประมงผิดกฎหมาย (IUU) ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมรับทราบผลการประชุมใหญ่คณะกรรมาธิการการประมงแห่งรัฐสภายุโรป ที่รัฐสภาสหภาพยุโรป เมื่อวันที่ 11 กรกฎาคม 2561 ตามที่ได้อนุมัติให้ นายวีรชัย พลาศรัย เอกอัครราชทูตประจําสหรัฐอเมริกา ในฐานะหัวหน้าคณะเจรจาแก้ไขปัญหาการทําประมงผิดกฎหมายกับสหภาพยุโรป พร้อมด้วยผู้แทนหน่วยงานต่างๆที่เกี่ยวข้องเข้าร่วมประชุมเพื่อชี้แจงความก้าวหน้าการทํางานของประเทศไทย เนื่องจากคณะกรรมาธิการการประมงแห่งรัฐสภายุโรปถือเป็นกลไกนโยบายระดับสูงที่มีความสําคัญมาก เป็นที่น่ายินดีว่า รัฐสภาสหภาพยุโรปมีความเข้าใจในความพยายามอย่างหนักของประเทศไทยในการแก้ไขปัญหาการทําประมงผิดกฎหมายทุกมิติ ทั้งด้านการประมงและแรงงานภาคประมง ซึ่งท่าทีอย่างเป็นทางการและได้ถูกบันทึกไว้ในรายงานการประชุมและเผยแพร่อย่างกว้างขวาง เปิดเผย ผ่าน Website www.europarl.europa.eu นับเป็นท่าทีทางบวกต่อการทํางานของไทยครั้งสําคัญที่สุดด้วย
พร้อมกันนี้ ที่ประชุมเห็นชอบ โครงการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืน หรือ ซื้อเรือคืน ตามแผนบริหารจัดการประมงทะเล ซึ่งคณะรัฐมนตรีได้มีมติเห็นชอบ( 3 พฤศจิกายน 2558) สําหรับเรือประมงที่จะเข้าโครงการนี้จะต้องเป็นเรือประมงที่ไม่มีใบอนุญาตทําการประมง แจ้งจุดจอด ตรึงพังงา และจัดทํา UVI (อัตลักษณ์เรือ) จากกรมเจ้าท่าเรียบร้อยแล้ว และไม่มีคดีใด ๆ โดยจัดซื้อในราคาตามสภาพจริง แต่จะไม่เกินร้อยละ 50 ของราคากลางที่ได้จัดทําไว้ตั้งแต่ปี 2558 เรียบร้อยแล้ว จํานวน 680 ลํา ในกรอบวงเงินประมาณ 3,000 ล้านบาท แบ่งการจัดซื้อเป็น 3 ระยะ ระยะแรกจะเริ่มจากเรือประมงขนาดเล็กและกลาง (10 – 60 ตันกรอส) จํานวน 409 ลํา วงเงินประมาณ 690 ล้านบาท เมื่อได้ดําเนินการระยะแรกเสร็จสิ้น ที่เหลืออีก 271 ลํา ซึ่งเป็นกลุ่มเรือขนาดใหญ่จะดําเนินการต่อไป คาดว่าประมาณกลางเดือนสิงหาคมนี้ จะสามารถจัดซื้อเรือคืนได้โดยระยะแรกจะดําเนินการได้ภายใน 30 กันยายน 2561 การซื้อเรือคืนครั้งนี้นอกจากเป็นการลดจํานวนเรือประมงให้เหมาะสมกับปริมาณปลาเพื่อการประมงที่ยั่งยืนตามนโยบายของรัฐบาลแล้ว ยังช่วยบรรเทาผลกระทบจากการแก้ไขปัญหา IUU อีกด้วย
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​บิ๊กตู่ ย้ำ! ภารกิจทูตทหารสำคัญยิ่ง ต้องรอบรู้​ทุกมิติ สร้างความร่วมมือกับมิตรประเทศ​เพื่อความมั่นคงของชาติ
วันศุกร์ที่ 6 กันยายน 2562
​บิ๊กตู่ ย้ํา! ภารกิจทูตทหารสําคัญยิ่ง ต้องรอบรู้​ทุกมิติ สร้างความร่วมมือกับมิตรประเทศ​เพื่อความมั่นคงของชาติ
พลเอกประยุทธ์​ จันทร์​โอชา​ นายก​รัฐมนตรี​และ​รัฐมนตรี​ว่าการกระทรวงกลาโหม มอบภารกิจ​ให้คณะผู้ช่วยทูตทหารและผู้ช่วยทูตทหารเหล่าทัพ จํานวน 23 นาย
พลเอกประยุทธ์​ จันทร์​โอชา​ นายก​รัฐมนตรี​และ​รัฐมนตรี​ว่าการกระทรวงกลาโหม มอบภารกิจ​ให้คณะผู้ช่วยทูตทหารและผู้ช่วยทูตทหารเหล่าทัพ จํานวน 23 นาย ซึ่งจะไปทําหน้าที่เป็นที่ปรึกษาทางทหารประจําคณะผู้แทนถาวรไทย ประจําสหประชาชาติ ที่นครนิวยอร์ค โดยมอบนโยบายให้ทูตทหารทุกนายปฏิบัติตนในฐานะตัวแทนของประเทศ ตั้งแต่เรื่องการปฏิบัติและวางตัวให้มีความเหมาะสม การพัฒนาความรู้​ของตนในทุกมิติ
ทั้งความมั่นคง สังคมวัฒนธรรม​ หรือแม้กระทั่งด้านเศรษฐกิจ​ เพื่อจะนําสิ่งดีๆของชาติไปเผยแพร่ สร้างความเข้าใจที่ถูกต้องกับมิตรประเทศ​
นอกจากนี้พลเอกประยุทธ์​ยังได้ย้ําถึงความมุ่นมั่นในความร่วมมือเพื่อสร้างประชาคมอาเซียน ที่มีประชาชน​เป็นศูนย์กลาง​ไม่ทิ้งใครไว้ข้างหลัง ภายใต้แนวคิด "ร่วมมือ ร่วมใจ ก้าวไกล ยั่งยืน"เพื่อส่งเสริม​ความมั่นคงทุกมิติ และพร้อมรับมือกับความท้าทายต่างๆที่จะเกิดขึ้นในอนาคต
รัฐบาลไทย-ข่าวทำเนียบรัฐบาล-รัฐบาลปฏิเสธข่าว หยุดโอนเงินเข้าบัญชีหากผู้สูงอายุไม่ไปรายงานตัว พร้อมยืนยันจ่ายเบี้ยตามหลักเกณฑ์เดิม
วันจันทร์ที่ 8 ตุลาคม 2561
รัฐบาลปฏิเสธข่าว หยุดโอนเงินเข้าบัญชีหากผู้สูงอายุไม่ไปรายงานตัว พร้อมยืนยันจ่ายเบี้ยตามหลักเกณฑ์เดิม
--
จากกรณีที่มีการแชร์ข้อความในไลน์ว่า รัฐบาลจะเพิ่มเบี้ยผู้สูงอายุ 100 บาท ให้กับทุกคน และให้ผู้สูงอายุรีบนําสําเนาบัตรประจําตัวประชาชน สําเนาทะเบียนบ้าน และหน้าสมุดบัญชีธนาคาร ไปรายงานตัวที่อบต. หรือสํานักงานเขต ภายในเดือน ต.ค.นี้ หากไม่ไปรายงานตัวจะไม่ได้รับเงินโอนเข้าบัญชี นั้น
"เรื่องดังกล่าวไม่เป็นความจริง โดยยืนยันว่าผู้สูงอายุที่ลงทะเบียนแล้วยังคงได้รับเบี้ยยังชีพตามปกติ และไม่ต้องไปรายงานตัว ส่วนยอดเงินที่ได้รับนั้นทุกคนสามารถตรวจสอบได้จากการอัพเดทบัญชีธนาคารที่ได้แจ้งไว้ หรือติดต่อที่ เทศบาล อบต. หรือสํานักงานเขต ที่ตนเองลงทะเบียน
โดยผู้ที่มีอายุ 60 - 69 ปี รับเบี้ยผู้สูงอายุ 600 บาท/เดือน อายุ 70 - 79 ปี 700 บาท/เดือน อายุ 80 - 89 ปี 800 บาท/เดือน และอายุ 90 ปีขึ้นไป 1,000 บาท/เดือน"
แต่ในส่วนของผู้สูงอายุที่ถือบัตรสวัสดิการแห่งรัฐซึ่งเป็นผู้มีรายได้น้อย จํานวนกว่า 4 ล้านคน รัฐบาลได้จัดสรรเงินเพิ่มให้ 50 - 100 บาท/เดือน/ราย เนื่องจากมีผู้สูงอายุจํานวนหนึ่งบริจาคเงินกลับคืนกองทุนผู้สูงอายุ โดยจะจ่ายเงินทุกวันที่ 15 ของเดือน เริ่มตั้งแต่วันที่ 15 ส.ค.61 ไปจนถึง 15 มิ.ย.62
สําหรับผู้สูงอายุที่มีรายได้ไม่เกิน 30,000 บาทต่อปี จะได้รับเงินเพิ่มเดือนละ 100 บาท และผู้ที่มีรายได้เกินกว่า 30,000 บาท แต่ไม่เกิน 100,000 บาทต่อปี จะได้รับเงินเพิ่มเดือนละ 50 บาท
จึงขอให้ประชาชนติดตามข้อมูลข่าวสารจากแหล่งที่เชื่อถือได้ หรือสอบถามจากเจ้าหน้าที่โดยตรง เพื่อป้องกันความสับสนที่เกิดขึ้นได้ตลอดเวลา